خولی پاڵەوانەکانی ئەورووپای ٢٠١٤-٢٠١٥

خولی پاڵەوانەکانی ئەورووپا لە وەرزی ٢٠١٤-٢٠١٥ وەرزی ٦٠هەمین پاڵەوانێتی تۆپی پێی یانەکانی ئەوروپا بوو کە لەلایەن یوفا ڕێکخرابوو، هەروەها ٢٣یەمین وەرزی بوو لەو کاتەوەی ناوی لە جامی یانە پاڵەوانەکانی ئەوروپاوە گۆڕدرا بۆ خولی پاڵەوانەکانی ئەورووپا .یاری کۆتایی لە ٦ی حوزەیرانی ٢٠١٥ لە یاریگای ئۆڵۆمپی لە بەرلین لە ئەڵمانیا لە نێوان یانەی یانەی یوڤێنتوس ئیتاڵی و یانەی بارسێلۆنا ئیسپانی ئەنجامدرا.بۆ دووەمجار – دوای ساڵی ٢٠١٠ – ھەردوو یانەکە گەیشتنە یاریی کۆتاییی، دوای تێپەڕبوونی تەنھا چوار خولەک یانەی بارسێلۆنا لە ڕێگای ئیڤان ڕاکیتیچ، گۆڵی یەکەمیان تۆمارکرد، گێمی یەکەم بە ئەنجامە کۆتایی ھات. لە گێمی دوەمدا یوڤێنتوس لە ڕێگای ئەلڤارۆ مۆراتا گۆڵی یەکسان بوونیان تۆمارکرد، بەڵام لە خولەکی ٦٨دا لویس سوارێز جارێکی دیکە بارسێلۆنەی بە پێشخست، دواتریش نیمار گۆڵیکی دیکەی تۆمارکرد و  بە ئەنجامی 3-1 یانەی یوڤێنتوس بردەوە و بارسێلۆنا بۆ جاری پێنجەم لە مێژوویدا نازناوەکەی بەرزکردەوە.ئەم وەرزە یەکەم وەرز بوو کە یانەکان دەبێت پابەندبن بە ڕێساکانی یاری دادپەروەرانەی یەکێتی تۆپی پێی ئەورووپا بن بۆ ئەوەی بەشداری بکەن.  جگە لەوەش ئەم وەرزە یەکەم وەرز بوو کە یانەیەکی گیبرالتار بەشداری پاڵەوانێتییەکەی کرد، دوای ئەوەی یەکێتی تۆپی پێی گیبرالتار وەک ٥٤هەمین ئەندامی یەکێتی تۆپی پێی ئەوروپا لە کۆنگرەی یەکێتی تۆپی پێی ئەوروپا لە مانگی ئایاری ٢٠١٣ وەرگیرا.  یەک شوێنیان لە چامپیۆنزلیگ پێبەخشرا،  بەهۆی ململانێی ئیسرائیل و غەززە لە ساڵی ٢٠١٤دا وڵاتی ئیسرائیل میوانداری پێشبڕکێكانی یەکێتی ئەورووپایان لێ قەدەغە کرا.  هەروەها یاساکانی تایبەت بە سڕکردن بەهۆی کەڵەکەبوونی کارتی زەردەوە گۆڕانکارییان بەسەردا هات بەجۆرێک کە هەموو کارتەکان لە کاتی تەواوبوونی قۆناغی چارەکی کۆتاییدا بەسەرچوون و نەگوازرانەوە بۆ قۆناغی پێش کۆتایی.  جگە لەوەش ئەمە یەکەم وەرز بوو کە سپرای تایبەت بە دیارکردنی شوێنی فاول بۆ ناوبژیوان دابینکرا. 

 سەرچاوەکان 

 بەستەری دەرەکی 

 2014-2015 خولی یانە پاڵەوانەکانی ئەوروپا
 پێداچوونەوە بە وەرزی 2014/15ی خولی یانە پاڵەوانەکانی ئەوروپا